આ યુવાને ઉદ્યોગસાહસિક બનવાનો નિર્ણય લીધો હતો. પોતાનું સ્વપ્ન સાકાર કરવા યુવાને ઘણી મહેનત કરી. રાતદિવસ એક કર્યા. અપમાનો સહન કર્યા, અનેક જગ્યાએ ઠોકરો ખાધી. તેમ છતાં હિમ્મત ન હાર્યો. છેવટે દલિત, ગરીબ કુટુંબમાં જન્મેલો આ યુવાન સફળ વ્યાવસાયિક બની ગયો. તેણે દર વર્ષે પોતાનો વ્યવસાય વધાર્યો. અત્યારે આ વ્યક્તિ 20 કંપનીઓનો માલિક છે અને હજારો લોકોને રોજગારી આપે છે. અત્યારે તેની ગણતરી દેશના વિશિષ્ટ અને સફળ ઉદ્યોગસાહસિકોમાં થાય છે. તે અનેક લોકોનો રોલ મોડલ છે. વાત છે મન્નમ મધુસૂદન રાવની.